مستەفا دادار

مستەفا حسێن لاسوور دادار (لەدایکبووی ١ی تشرینی دووەمی ١٩٦٠) ناسراو بە مستەفا دادار و مستۆ دادار گۆرانیبێژێکی کوردە کە زیاتر لە بواری ھونەری بەرگرییەوە کار دەکات و بە گۆرانی و سروودە نیشتمانییەکانییەوە ناسراوە. شێواز و ستایلی دادار ئۆپێراییە.

 ژیان 
مستۆ لە بنەماڵەیەکی نیشتمانپەروەر لە گەڕەکی تەپەی قازی شاری مەھاباد لەدایک بووە، دواتر ماڵیان چووەتە باغی سیسە؛بەرنامەی ساز و ئاواز، ڕۆژھەڵات تیڤی حسێن لاسووری باوکی پیاوێکی ئازا و نەترسی لە سوێندخۆرەکانی کۆمەڵەی ژیانەوەی کوردستان بووە. کاتێک باوکی شەھید دەبێت زۆر منداڵ بووە. دیبلۆمی ئابووری-کۆمەڵایەتی وەرگرتووە. بە ھەژاری و چەرمەسەری گەورە بووە و بەھۆی ئەوەی کە لەژێر چاودێری و فشاردا بووە تاوەکوو سروود و گۆرانی بۆ کۆماری ئیسلامیی ئێران بڵێت، ناچار کوردستانی جێھێشتووە. ھەرچەند ھێمن موکریانی نەیدەویست بڕوات و پێی خۆش بوو لە سروەدا، کە ئەوکات تازە دامەزرابوو، ھاوکاریی بکات.دیدارێکی تایبەت لەگەڵ ھونەرمەند مستۆ دادار، زانیار عومڕانی

 ژیانی ھونەریی 
دادار ھەر لە منداڵییەوە بە گۆرانی گۆش کراوە. لە قوتابخانە بۆ خۆشیی و دڵی خۆی سۆیبە باڵابەرزی وتووە؛ بەڵام دەستپێکی کارەھ ونەرییەکانی بە گۆرانی و سروودی سیاسی بووە. ساڵی ١٩٧٨ بۆ یەکەم جار لە خانەی جەوانانی مەھاباد لەگەڵ ھونەرمەندانی وەکوو جەمال موفتی گۆرانیی پێشکەش کردووە. یەکێک لە سەرەتاترین بەرھەمەکانی لەوێ، «ھەستە پێش کەوە ئەی لاوی کوردی» بووە. بەرھەم و گۆرانییەکانی مستۆ بە زمانەکانی کوردی، فارسی، ئازەری، ئەرمەنی و ئیتالییە کە بەھۆی بارودۆخی ڕامیاریی کورد و پشت نەگرتن، کۆ نەکراونەتەوە و پەرتەوازەن.بەرنامەی ڕێژوان، ھونەرمەند مستەفا دادار، کوردکەناڵ

 کاریگەرییەکان 
ئەو ھونەرمەندانەی زۆرترین کاریگەرییان لەسەر مستەفا دادار ھەبووە بریتین لە: ڕەفیق چالاک، قادر دیلان، ھۆمەر دزەیی، سێوە، عەلی مەردان، تاھیر تۆفیق، محەممەد ماملێ، شەماڵ سائیب. دوابەدوای ئەوانیش لە سەردەمی کارکردن و کرێکاریدا حەسەن زیرەک.

 بەرھەمەکان 
 ژن 
لە ساڵی ٢٠٠٥دا، دادار ھەوڵی بەزانستکردنی مۆسیقای دا، کە ئاکامەکەی بوو بە سی دییەکی چوار تراکی بە ناوی ژن، و لە ٢٠١٠دا بڵاوکرایەوە.بەرنامەی ھەوارگەی ھونەر، مستەفا دادار، ١٥ی حوزەیرانی ٢٠١٧ ھەمان ئەلبوم لە ٢٣ی ئەیلوولی ٢٠٢٣ بڵاوکرایەوە لەگەڵ کۆنسێرتێکیدا، و لە ٢٥ی ھەمان مانگیشدا لەگەڵ بەڵگەفیلمی ڕووبارە خەمبارەکەدا.

 پێڕستی تراکەکان 

 بەرھەمەکانی تر 
بەشێک لە بەرھەمەکان:

 ئامینێ (ھەی ڕۆڵە)
 ئەی دایە گیان
 ئەی ڕووبارە خەمبارەکە
 ئەی کوردینە
 بانە وێرانە
 بریا دەرزی بام (خۆزگە نەمدیبای)
 بەرھەڵبێنە
 پەپوولە
 پەری
 تەیرەکەی گەرمێنێ
 جانێ جانێ
 چاوان مەڕێژە
 چاوت ئاوری بن کایە
 خۆم بە غوڵامی
 سوارۆ
 سیلەی قەبران
 شاخی ڕەنگاوڕەنگی کوردان
 فاتمۆکێ
 کاڤۆکێ
 کچە جیران
 کەرکووک
 کوردستان جێگامی
 کوردستان نیشتمانی جوان
 کوردستان
 کۆڵانێ ئاوپڕژێن دەکەم
 کۆمەڵە شاخێک
 کیژووڵەی نازدار
 گەلۆ
 گەوھەرێ
 گوڵا من گوڵا زەرە
 گوڵی خوێناوی
 لادە لادە (یارە ژیکەڵانەکەم)
 لەو دەمەیدا
 لۆرکێ
 مناڵەکان
 نازێ
 نەورۆز
 ھەی وایە

 سەرچاوەکان 

 بەستەرە دەرەکییەکان 

پۆل:خەڵکی مەھاباد
پۆل:زیندووان
پۆل:کەسایەتییەکانی ڕۆژھەڵاتی کوردستان
پۆل:کوردەکانی ڕۆژھەڵاتی کوردستان
پۆل:گۆرانیبێژانی پیاوی کورد
پۆل:گۆرانیبێژە پیاوەکانی کوردیی ناوەندی